झारखंड का खूंटी ज़िला रांची से टूटकर बना। यह गुमला, सिमडेगा, पश्चिम सिंघभूम और लातेहार जैसे इलाकों से घिरा है जो माओवाद से प्रभावित ज़िले हैं। पीपुल्स लिबरेशन फ्रंट ऑफ इंडिया (पीएलएफआई) इस इलाके में प्रमुख रूप से सक्रिय है। लेकिन सच यह भी है कि पत्थलगड़ी जैसे हालात तैयार करने में सरकार और राजनेताओं की भूमिका भी रही है। खूंटी के गांवों में घूमने पर यह भी पता चलता है कि पत्थलगड़ी के संघर्ष में बेकसूर आदिवासी पिस रहे हैं।